**Tyynenmeren Grand Prix 1994** oli Formula 1 -sarjan kauden 1994 osakilpailu, joka ajettiin 17. huhtikuuta Tanaka International Circuit -radalla Aidassa, Japanissa. Kilpailun voitti ylivoimaisesti Michael Schumacher.

Kilpailu
--------

Lämmittelykierroksen päätyttyä autot asettuivat lähtöruudukkoon odottamaan lähtövalojen syttymistä. Varikkomuurilta heiluteltiin keltaisia lippuja, koska Olivier Panis heilutti käsiään merkiksi auton sammumisesta. Vihreä valo kuitenkin syttyi lähdön merkiksi. Schumacher sai paremman lähdön kuin paalulta startannut Ayrton Senna, joka ensimmäisessä mutkassa pyörähti Mika Häkkisen tönäisystä ja osui Ferrari-kuljettaja Nicola Lariniin. Senna joutui keskeyttämään, kuten myös Larini ja Mark Blundell, joka pyörähti törmättyään toisen auton kanssa.

Schumacher johti kolmen kierroksen jälkeen noin kolmella sekunnilla toisena ollutta Mika Häkkistä. Kolmantena oli Damon Hill, joka oli hyvin lähellä Häkkistä. Pian Hill kuitenkin ajoi nurmikolle, ja putosi useita sijoja jääden Jos Verstappenin ja Christian Fittipaldin väliin yhdeksänneksi. Hill alkoi ajaa takaa edessään ollutta Verstappenia. Hillin ensimmäinen ohitusyritys ei tuottanut tulosta, ja hän ajoi parin mutkan kuluttua hieman leveäksi. Kierroksen kuluttua hän onnistui pääsemään Verstappenista ohi samassa mutkassa, jossa yritti sitä edelliselläkin kierroksella. Pikkuhiljaa Hill nousi lähemmäs kärkeä ohittamalla Heinz-Harald Frentzenin ja Fittipaldin. Kierroksella 12 Hill onnistui nousemaan neljännelle sijalle ohittaen Martin Brundlen ja Rubens Barrichellon. Samalla Schumacherin ajoi kärjessä muilta karkuun. Ero toisena ajavaan Häkkiseen oli jo lähes kymmenen sekuntia.

Pian Hill saavutti kolmantena ajaneen Gerhard Bergerin, mutta ei onnistunut pääsemään hänestä ohi, vaikka ohitus kerran oli lähellä. Häkkisen tehdessä ensimmäistä varikkopysähdystään hän sammutti autonsa, minkä takia aikaa kului hukkaan. Samalla kierroksella myös Hill tuli tekemään varikkopysähdyksensä, mutta se sujui ongelmitta. Nyt Hill oli taas lähellä Häkkistä, kuten ennen Hillin ulosajoa kilpailun ensimmäisillä kierroksilla. Varikkopysähdysten takia Häkkinen oli nyt yhdeksäs ja Hill kymmenes. Vain hieman yli kierros varikolla käynnin jälkeen Häkkisen vauhti alkoi hidastua, ja Hill ohitti hänet. Häkkinen joutui keskeyttämään vaihdelaatikko-ongelmien takia kyseisen kierroksen eli kierroksen 19 päätteeksi.

Kierroksella 42 Ukyo Katayama joutui keskeyttämään moottoririkon takia. Hetken kuluttua myös toinen japanilainen Aguri Suzuki, joka korvasi Eddie Irvinen, joutui keskeyttämään. Eikä kulunut kuin muutama kierros, kun toisella sijalla ajanut Damon Hill joutui keskeyttämään voimansiirtoon tulleiden ongelmien takia.

Kilpailua alusta asti johtanut Schumacher voitti kilpailun yli minuutin erolla toiseksi ajaneeseen Gerhard Bergeriin. Kolmanneksi ajoi Jordan-tallin Rubens Barrichello, jolle palkintosija oli uran ensimmäinen.

Tulokset
--------


| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 | Saksa **Michael Schumacher** | **Benetton-Ford** | 83 | 1'46:02.3 | 2 | **10** |
| 2 | 28 | Itävalta **Gerhard Berger** | **Ferrari** | 83 | +1:15.300 | 5 | **6** |
| 3 | 14 | Brasilia **Rubens Barrichello** | **Jordan-Hart** | 82 | +1 krs. | 8 | **4** |
| 4 | 9 | Brasilia **Christian Fittipaldi** | **Footwork-Ford** | 82 | +1 krs. | 9 | **3** |
| 5 | 30 | Saksa **Heinz-Harald Frentzen** | **Sauber-Mercedes** | 82 | +1 krs. | 11 | **2** |
| 6 | 20 | Ranska **Érik Comas** | **Larrousse-Ford** | 80 | +3 krs. | 16 | **1** |
| 7 | 12 | Iso-Britannia Johnny Herbert | Lotus-Mugen-Honda | 80 | +3 krs. | 23 |   |
| 8 | 11 | Portugali Pedro Lamy | Lotus-Mugen-Honda | 79 | +4 krs. | 24 |   |
| 9 | 26 | Ranska Olivier Panis | Ligier-Renault | 78 | +5 krs. | 22 |   |
| 10 | 25 | Ranska Éric Bernard | Ligier-Renault | 78 | +5 krs. | 18 |   |
| 11 | 32 | Itävalta Roland Ratzenberger | Simtek-Ford | 78 | +5 krs. | 26 |   |
| Kesk. | 10 | Italia Gianni Morbidelli | Footwork-Ford | 69 | Moottori | 13 |   |
| Kesk. | 29 | Itävalta Karl Wendlinger | Sauber-Mercedes | 69 | Kolari | 19 |   |
| Kesk. | 24 | Italia Michele Alboreto | Minardi-Ford | 69 | Kolari | 15 |   |
| Kesk. | 8 | Iso-Britannia Martin Brundle | McLaren-Peugeot | 67 | Ylikuumeneminen | 6 |   |
| Kesk. | 23 | Italia Pierluigi Martini | Minardi-Ford | 63 | Ulosajo | 17 |   |
| Kesk. | 6 | Alankomaat Jos Verstappen | Benetton-Ford | 54 | Ulosajo | 10 |   |
| Kesk. | 0 | Iso-Britannia Damon Hill | Williams-Renault | 49 | Voimansiirto | 3 |   |
| Kesk. | 15 | Japani Aguri Suzuki | Jordan-Hart | 44 | Ohjaus | 20 |   |
| Kesk. | 3 | Japani Ukyo Katayama | Tyrrell-Yamaha | 42 | Moottori | 14 |   |
| Kesk. | 7 | Suomi Mika Häkkinen | McLaren-Peugeot | 19 | Vaihdelaatikko | 4 |   |
| Kesk. | 19 | Monaco Olivier Beretta | Larrousse-Ford | 14 | Sähköt | 21 |   |
| Kesk. | 31 | Australia David Brabham | Simtek-Ford | 2 | Sähköt | 25 |   |
| Kesk. | 2 | Brasilia Ayrton Senna | Williams-Renault | 0 | Kolari | 1 |   |
| Kesk. | 27 | Italia Nicola Larini | Ferrari | 0 | Kolari | 7 |   |
| Kesk. | 4 | Iso-Britannia Mark Blundell | Tyrrell-Yamaha | 0 | Kolari | 12 |   |
| DNQ | 34 | Belgia Bertrand Gachot | Pacific-Ilmor |   |   |   |   |
| DNQ | 33 | Ranska Paul Belmondo | Pacific-Ilmor |   |   |   |   |

Muuta
-----

* Ensimmäinen palkintosijoitus: Rubens Barrichello, Jordan
* Ensimmäiset pisteet: Heinz-Harald Frentzen
* Aguri Suzuki korvasi Eddie Irvinen
* Roland Ratzenbergerin uran viimeinen kilpailu

Lähteet
-------

1. ↑  1994 Pacific Grand Prix Results ESPN. Viitattu 24.8.2015. (englanniksi)
2. ↑  1994 Pacific Grand Prix

Tyynenmeren yhteisöFormula 1 -luokan Tyynenmeren Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | *1967* | *1968* | *1969* |
| 1970-luku | *1970* | *1971* | *1972* | *1973* | *1974* | *1975* | *1976* | *1977* | *1978* | *1979* |
| 1980-luku | *1980* | *1981* | *1982* | *1983* | *1984* | *1985* | *1986* | *1987* | *1988* | *1989* |
| 1990-luku | *1990* | *1991* | *1992* | *1993* | 1994 | 1995 | *1996* | *1997* | *1998* | *1999* |
| 2000-luku | *2000* | *2001* | *2002* | *2003* | *2004* | *2005* | *2006* | *2007* | *2008* | *2009* |
| 2010-luku | *2010* | *2011* | *2012* | *2013* | *2014* | *2015* | *2016* | *2017* | *2018* | *2019* |
| Radat | Okayama International Circuit (1994–1995) |

Formula 1 -kausi 1994

|  |  |  |  |  |  |  |  |
| --- | --- | --- | --- | --- | --- | --- | --- |
|  Brasilia |  Tyynimeri |  San Marino |  Monaco |  Espanja |  Kanada |  Ranska |  Britannia |
|  Saksa |  Unkari |  Belgia |  Italia |  Portugali |  Eurooppa |  Japani |  Australia |